Man wat karwag glo omry in hof | Maroela Media
Die man wat na bewering agter die stuur van die voertuig was wat verlede week bo-oor 'n motorwag in die parkeerarea van 'n winkelsentrum in Stellenbosch gery het, het Vrydag in die Stellenbosch-landdroshof verskyn.
Johan Steyn (38) word aangekla van poging tot moord nadat hy volgens die staat op 30 April vir Mzwanele Velem by Die Boord-sentrum met sy bakkie gestamp en daarna oor hom gery het.
Die ondersoekbeampte in die saak het versoek dat Steyn R10 000 borgtog moet betaal, maar die landdros het borgtog van R2 000 aan Steyn toegestaan. Die feit dat hy hom vandeesweek aan die polisie oorgegee het, het in sy guns getel.
Maroela Media het vroeër berig 'n video van die voorval het vroeër die week opslae op sosiale media gemaak. Dit wys hoe 'n wit Corsa-bakkie die parkeerarea binnekom en in 'n parkeerplek intrek. Die beeldmateriaal spring dan na waar die voertuig 'n ruk later uit dié parkeerarea trek.
Die veiligheidswag probeer die verkeer reguleer en staan effens voor die bakkie. Die bakkie ry dan oomblikke later oor die veiligheidswag wat vermoedelik nie uit die pad wou beweeg nie.
Die saak is tot 27 Junie uitgestel vir verdere ondersoek.
'Die feit dat hy hom aan die polisie oorgegee het, het in sy guns getel.' Dit het in sy guns getel omdat hulle hom tog sou opspoor en hy sou nie die selfde dag uit gewees het op borg nie.
MM – Dis nie dat die wag NIE uit die voertuig se pad wou beweeg nie. Die yslike groot geverfde pyle op die teer wys tog duidelik in watter rigting voertuie moet beweeg. Het julle dit misgekyk?
'n pad is gemaak vir karre!
Die karwagte is 'n irritasie en lewer nie regtig 'n diens nie.
Ek het laasweek amper n karwag omgery, ek was besig om in n parkering in te reverse, halfpad in, klein spasie tussen my kar en die kar langs my oor, toe die kar wag agter my kar inspring (om my nou te "help") dis nou toe daar waar hy neer val.
Kar wagte is 90% van die tyd net in die pad. Ek verkies die enkele paar winkelsentrums waar daar geen kar wagte is nie.
Hy is nie n verkeersbeampte om verkeer te reguleer nie. Hoekom voor die voertuig bly staan tot dit in woede oor gaan. Hoe lank het die bestuurder gewag vir die sogenaamde beampte om uit die pad te beweeg. Is dit van ons self aangestelde wagte wat n geldjie verlang vir ongewenste dienste gelewer. Vra maar net